**ИНФОРМАТИВЕН ЛИСТ ДАЛИ СТЕ МЛАДО ЛИЦЕ СО ПОПРЕЧЕНОСТ КОЕ БАРА РАБОТА?**

Постојат бесплатни услуги кои може да ви помогнат кога ќе го завршите школувањето, обуката или вишото образование и треба почнете да работите. Тие услуги ги вклучуваат:

**Disability Employment Services (DES)**

Службата за вработување на лица со попреченост (Disability Employment Services) им помага на млади луѓе со попреченост, повреда или здравствена состојба, кои ги исполнуваат условите, да најдат и останат на работа.

**Community Development Programme**

Програмата за развој на заедницата (Community Development Programme – CDP) може да ви помогне ако живеете во оддалечен дел на Австралија и барате работа.

**Transition to Work (TTW)**

Ако сте на возраст од 15 до 21 година, може да добиете помош преку програмата Премин кон работа (Transition to Work – TTW). TTW може да ви помогне да се подготвите за работа низ обука за однесувањето и очекувањата на работното место, како и со стекнување на способности за работа и учење.

**Vocational, Training & Employment Centres (VTECs)**

Ако сте младо домородно лице со попреченост и барате работа, Центрите за професионално образование, обука и вработување (Vocational, Training & Employment Centres – VTECs) може да ви помогнат.

**Apprenticeships and Traineeships**

Можеби сте заинтересирани за приправничка работа (apprenticeship) или практична обука (traineeship) како начин за здобивање на работни квалификации и наоѓање работа.

Ако сакате повеќе информации за овие услуги, посетете ја интернет страницата www.jobaccess.gov.au или јавете се на советник на JobAccess на 1800 464 800 – повици од мобилни телефони се наплатуваат.